Det liberaldemokratiske parti (Japan)

Det liberaldemokratiske parti, forkortet LDP, er et politisk parti i Japan. Partiet er blant verdens mest suksessrike i demokratiske valg: Liberaldemokratene har hatt regjeringsmakten i Japan nesten uavbrutt siden partidannelsen i 1955.

LDP er et selverklært liberalt parti, men har med tiden blitt overveiende konservativt og nokså nasjonalistisk og populistisk i sin praksis. Partiet har blant annet begynt å løse opp den antimilitaristiske linjen i Japans utenriks- og sikkerhetspolitikk.

LDP har i lange perioder siden 1955 regjert med rent flertall i underhuset i Japans riksdag. Unntakene er periodene 1993–1996 og 2009–2012.New York Times - «Japan Prepares for a Change as Voting Begins», 29. august 2009.BBC - «Japan's Hatoyama sweeps to power», 31. august 2009. Da halve overhuset var på valg i 2007, mistet LDP også flertallet der, men gjenvant kontrollen i 2012. Siden slutten av 1990-årene har LDP hatt partiet Kōmeitō som en fast samarbeidspartner. LDP fant opprinnelig sin hovedmotstander i Japans sosialistparti, men i 1990-årene ble denne rollen overtatt av Det demokratiske parti, som gikk i oppløsning etter regjeringsskiftet i 2012.

Japan har en politisk kultur for å styre på brede flertall, også med opposisjonen. LDP har bestått av sterke fraksjoner, der politikerne har hatt sterke patron- og klientforhold til ulike velgergrupper og næringsinteresser.

 Referanser 

 Eksterne lenker 



Kategori:Politiske partier i Japan
Kategori:Politiske partier etablert i 1955
Kategori:1955 i Japan
Kategori:Nasjonalkonservative partier